**Visszaáll az idegenforgalmi adó beszedési és fizetési kötelezettség**

Az egyes, a veszélyhelyzet ideje alatt alkalmazandó gazdasági szabályokról szóló 498/2020. (XI. 13.) Korm. rendelet módosításáról szóló 319/2021. (VI. 9.) Korm. rendelet 1. §-a értelmében **az idegenforgalmi adóban 2021. július 1-jétől visszaáll az adóbeszedés és adófizetés.**

**Adókötelezettség terheli azt a magánszemélyt, aki nem állandó lakosként Pilisvörösváron legalább egy vendégéjszakát eltölt.**

A helyi adókról szóló 1990. évi C. törvény 30.§ - 34.§-sai és Pilisvörösvár Város Önkormányzata Képviselő-testületének a helyi adókról szóló 23/2008. (XI.26.) önkormányzati rendelete alapján, a szálláshelyen tartózkodó vendég után 2021. július 1-jétől **személyenként és vendégéjszakánként 300 forint adót kell majd beszedni és fizetni.**

További részletekért keressék fel honlapunkat!

<https://pilisvorosvar.hu/varoshaza/adougyek/ugyleirasok/idegenforgalmi-ado-1>

Köszönjük, hogy az adókötelezettségek betartásával és adófizetésével hozzájárul Pilisvörösvár fejlődéséhez.

Pilisvörösvár, 2021. június 16.

*Pilisvörösvári Polgármesteri Hivatal Adócsoport*